בגד הים החדש מבלבל את הגולשים
זה מגבת? זה בגד ים? הפריט שמבלבל את הגולשים
האם אנשים רבים מגיעים לחוף ומגלים שהם ששכחו מגבת, וזו התשובה לבעיה? המעצבת טוענת שכן, אבל הגולשים מבולבלים
אופיר ארצי | living | פורסם 23/05/19 11:32
צילום: אינסטגרם ariamcmanus
אמנם לא שמענו על מקרים רבים שבהם אנשים מגיעים לים או לבריכה ומגלים ששכחו להביא מגבת, אבל אם זה קורה לכם – יש פתרון. קבלו את ה-Towelkini – שילוב של מגבת ובגד ים שיצרה מעצבת המוצר הניו יורקית אריה מקמנוס. "כבר אין צורך לסחוב מגבת מסורבלת או בגד ים שקל לאבד", מכריז האתר הלא-לגמרי-רציני של המעצבת.
>> עשתה לשידה הישנה שדרוג מטורף באמצעות צבע
הפריט הוא עשוי מבד מגבת 100 אחוז כותנה בצבעי צהוב או ורוד עם שלושה פתחים - לראש, לרגליים ולידיים. אמנם כדאי ללבוש מתחת בגד ים, כי הישבן נשאר חשוף, ככל הנראה עבור גישה נוחה לשירותים, אבל אפשר להתייבש בעזרת הפריט או ללבוש אותו כששוכבים על החול או מטיילים על החוף ואפילו ברחובות העיר, לפי צילומי המוצר.
A post shared by Special Special (@specialspecialnewyork) on Jul 23, 2018 at 8:39am PDT
ה-Towelkini אמנם הושק לפני שנה, אבל בימים האחרונים התגלה מחדש ועורר לא מעט תגובות מבולבלות. "ברצינות? יש אנשים שממש שוחים בבגד הים שלהם, וזה יטביע אותם", כתבה גולשת בטוויטר. "אני לא מבין. למה לשכב מתחת למגבת וישירות על החול עצמו?", כתב אחר. באחד האתרים אף השוו את המגבת היצירתית לחלוקי בתי חולים הפתוחים מאחור. בנוסף, נראה שה-Towelkini לא אידיאלי למי שרוצה שיזוף אחיד.
A post shared by Special Special (@specialspecialnewyork) on Jul 18, 2018 at 10:41am PDT
עם זאת, לפי פוסט שפרסמה המעצבת באינסטגרם, הפריט - שנמכר רק אונליין ב-199 דולר (כ-720 שקל), כבר כמעט אזל.